
1. Իրավական ակտի ընդունման անհրաժեշտությունը․
Որոշման նախագծի ընդունման անրաժեշտությունը պայմանավորված է նրանով, որ համաձայն Հայաստանի Հանրապետության կառավարության 2025 թվականի ապրիլի 23-ի N 483-Ա որոշման հավելված N 2-ի  35-րդ կետի՝ Հայաստանի Հանրապետության Արագածոտնի մարզպետ Սերգեյ Մովսիսյանին սպասարկելու նպատակով որպես ծառայողական ավտոմեքենա ՀՀ Արագածոտնի մարզպետի աշխատակազմին է տրամադրվել «Volvo EX40 BEV» (Battery Electric Vehicle) (նույնականացման համար՝ YV1XZERRXS2512448) մակնիշի ավտոմեքենա, որի գործարկման նպատակով անհրաժեշտ է կայան՝ 
● Հզորությունը 22 կՎտ կամ 125 Ա
● Հոսանքի պաշտպանիչ անջատման սարք (УЗО),
● Լարման տատանումների պաշտպանություն
● Մուտքային լարումը՝ 380Վ-420Վ
● Միացման տեսակը՝ եռաֆազ
● Միակցիչ՝ CCS2 (եվրոպական ստանդարտ)
● Գործողության հաճախականությունը 50-ից 55 ՀՑ
● Չափերը՝ 680*500*155 մմ
● Պատին ամրացվող
● Առկա է LCD էկրան, որտեղ նշվում է լիցքավորման մասին
տեղեկատվությունը
● Առկա է հավելված, որը հնարավորություն է տալիս իրականացնել
մոնիտորինգ
● Երաշխիք ՝1 տարի։
   2․ Կարգավորման հարաբերությունների ներկա վիճակը և առկա խնդիրները.
     Նախագծով անհրաժեշտ գումարը առաջարկվում է վերաբաշխել ՀՀ Արագածոտնի մարզպետի աշխատակազմի << Շենքերի և կառույցների ընթացիկ նորոգում և պահպանում >>  հոդվածով առկա 973 750 (ինը հարյուր յոթանասուներեք հազար յոթ հարյուր հիսուն) ՀՀ դրամ ազատ միջոցից։ Գնման ընթացակարգը իրականացվել է Գնումների մասին ՀՀ օրենքի 23-րդ հոդվածի 1-ին մասի 4-րդ կետի հիմքով և համապատասխան կարգավորումներն իրականացնելուց հետո անվանախմբի գնման գինը չի գերազանցում  գնումների բազային միավորը:

      3․ Կարգավորման նպատակը և բնույթը.
«Հայաստանի Հանրապետության 2026 թվականի պետական բյուջեի մասին» Հայաստանի Հանրապետության օրենքում վերաբաշխում, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություն։
       4․  Ակնկալվող արդյունքները.
Նախագծի հաստատմամբ 1002-31001 ծրագրի <<Այլ մեքենաներ և սարքավորումներ>>  հոդվածին կհատկացվի 973 800 ՀՀ դրամ էլեկտրական մեքենայի վերալիցքավորման կայանը ձեռքբերելու համար։
5. Նախագծի մշակման գործընթացում ներգրաված ինստիտուտները և անձինք.
Նախագիծը մշակվել է ՀՀ Արագածոտնի մարզպետի աշխատակազմի կողմից: 
6. Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին. 
Որոշման նախագծի ընդունմամբ Հայաստանի Հանրապետության պետական բյուջեի եկամուտների ու ծախսերի լրացուցիչ նվազեցում չի առաջացնում: 
        7. Նախագծի ընդունման առնչությամբ ընդունվելիք այլ իրավական ակտերի նախագծերը կամ դրանց ընդունման անհրաժեշտության բացակայության մասին.
Որոշման նախագծի ընդունմամբ այլ իրավական ակտերում փոփոխություններ և/կամ լրացումներ կատարելու անհրաժեշտություն չկա:
8. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.
Նախագծի ընդունումը բխում է ՀՀ Կառավարության 18.08.2021թ. «Հայաստանի Հանրապետության կառավարության 2021-2026 թվականների ծրագրի մասին» թիվ 1363-Ա որոշմամբ հաստատված Հավելված-ի 6.10 կետից: 

